nl nl nl ca af es pa pa kn af nl af af af af af af af af af af af af af nl af af af af af af af nl af af af af af nl af nl af nl af af af de nl nl nl af nl en nl en af en fr af nl af nl nl af nl af fr af de af af af de af nl af en af af nl en af nl nl af nl nl af af nl nl af nl af af af nl af af nl en en en nl en en en lv
(hierna genoem die “gemeente” in sy hoedanigheid as werkgewer)
1.1Die ___________________ (gemeente) is gesetel binne die Ring van ____________. Die gemeente onderskryf die Bybel as die heilige en onfeilbare Woord van God, die Belydenisskrifte wat die NG Kerk bely, die Kerkorde Bepalinge en Reglemente, asook besluite van die Algemene Sinode en betrokke streeksinode.
1.2Ds __________________ is ´n gelegitimeerde predikant van die NG Kerk, wat die legitimasieverklaring onderteken het en wat nie deur enige ander ooreenkomste, teenstrydige oortuigings of beperkings daarvan weerhou word om diens as tentmaker in die gemeente te lewer nie.
2.1Die pligte van die tentmaker word in ´n afsonderlike posbeskrywing vervat wat hierby aangeheg is en wat van tyd tot tyd op ´n redelike wyse tussen die partye ooreengekom kan word om aan die vereistes van die gemeente te voldoen. Die posbeskrywing sluit die primêre funksies van ´n predikant in soos omskryf in Artikel 9 van die Kerkorde.
2.2Die tentmaker erken dat sy voorbeeld, optrede en ywer die kwaliteit van gemeentelike funksionering mede-bepaal en hy onderneem om:
erns met sy persoonlike Bybelstudie en gebedslewe te maak;
sy lewensinstelling en optredes op hoë morele standaarde te bou;
as predikant aan sy primêre funksie, naamlik die van Bedienaar van die Woord, getrou te bly;
die waardigheid en selfrespek van elke persoon met wie hy in die loop van sy dienslewering in aanraking kom, te erken, te handhaaf en te bevorder;
lojaal aan die NG Kerk, sy leer en sy besluite te wees en om enige bedenkinge op ’n verantwoordelik manier deur middel van die ruimte wat deur die Kerkraad en ander kerkvergaderinge geskep is, onder die betrokke instansie se aandag te bring;
goeie verhoudings met sy mede-predikante as hoë prioriteit te stel en dit deur sy optrede daadwerklik te bevorder; en
alles in sy vermoë te doen om die Gemeente se belang te alle tye te bevorder.
2.3Die tentmaker onderneem om die primêre funksies van ’n predikant soos omskryf in Artikel 9 van die Kerkorde, te vervul. Verder onderneem hy om hom by die spesifieke pligte te hou soos in ’n afsonderlike posbeskrywing vervat word en waaroor van tyd tot tyd op ’n redelike wyse tussen die predikant(e) onderling en die kerkraad ooreengekom kan word om aan die veranderende vereistes van die gemeente te voldoen. Die meting van prestasie en die resultate wat verwag word ten opsigte van die uitvoering van hierdie pligte word as deel van die posbeskrywing gereken.
3.1Die kerkraad onderneem om binne die vermoë van die gemeente dit vir die predikant moontlik te maak om sy pligte te verrig en om aan hom die liefde en medewerking van die Here te bied sodat hy tot vervulling van sy taak ondersteun word.
3.2In die besonder onderneem die werkgewer om:
die predikant as leraar van die gemeente te erken en om sy waardigheid en selfrespek te beskerm en te bevorder;
aan hom, binne praktiese perke, alle moontlike hulp te verleen wat hom in staat stel om sy diens in die gemeente te verrig;
saam met hom ’n bedieningstrategie vir die gemeente uit te werk waarin die onderlinge werksaamhede van die predikante, kerkraad en ander rolspelers in die gemeente bepaal word;
aan hom, binne die raamwerk van die bedieningstrategie, die ruimte tot kreatiwiteit en inisiatief te gee;
sy integriteit in die bepaling van sy tydsindeling en prioriteite in werksaamhede te erken;
die finansies van die gemeente so te help bestuur dat daar finansiële sekuriteit aan hom gegee kan word;
sy lewensonderhoud, soos van tyd tot tyd ooreengekom en vasgestel, stiptelik te betaal of te voorsien;
in sy welstand belang te stel deur hom geestelik te ondersteun, aan hom en sy gesin genoegsame ruimte tot privaatheid en ontspanning te gee en om hom te beskerm teen uitbranding
vir hom die billike geleentheid te bied om enige saak wat sy persoon of funksionering raak, met die werkgewer te bespreek;
enige besware teen, of probleme met sy optrede in die gemeente, op ’n persoonlike en verantwoordelike manier met hom te bespreek; en
’n klimaat in die gemeente te skep waarin die predikant teen onverantwoordelike opmerkings deur lidmate beskerm word.
Die aanstelling is onderworpe aan die bepalings van die Kerkorde, Bepalinge en Reglemente, die toepaslike wetgewing en personeelbeleid van die gemeente. Die oorblywende diensvoorwaardes wat nie spesifiek hieronder genoem word nie is dié soos vervat in die bepalings van die Kerkorde, Bepalinge en Reglemente, die toepaslike wetgewing en personeelbeleid van die gemeente. Die volgende spesifieke bepalings ten opsigte van die predikant word vervolgens omskryf:
Die tentmaker word vanaf ______________ (datum) in ´n deeltydse permanente hoedanigheid aangestel. Die aanstelling sal voortduur vir ’n onbepaalde tydperk tot en met die geldende aftree ouderdom wat tans 65 jaar is.
4.2.1Gegewe die sinodale riglyne word in dieselfde gemeente in proporsionele terme gelykwaardigheid in diensvoordele gehandhaaf tussen ’n voltydse en deeltydse pos. Die tentmaker se TKVI (reiskoste uitgesluit), proporsioneel bereken teen sinodale riglyne behels ’n ongeveer ___% pos met ’n gemiddeld ___ uur werksweek.
4.2.2As vergoeding en beloning vir die uitvoering van sy pligte ontvang die tentmaker ’n bruto maandelikse Totale Koste van Indiensnemingspakket (TKVI). Die bruto TKVI -pakket sluit in, benewens die kontantvergoeding, toelaes, diensbonus en behuisingsubsidie (indien van toepassing), die bedrae wat deur die werkgewer betaal word vir die tentmaker se mediese skema en sy aftreefonds.
Die maandelikse vergoedingspakket (kostepakket waarvan werkgewerbydraes tot byvoordele ingesluit is) beloop R_____________ per maand. Die TKVI word as volg saamgestel:
Werkgewer bydrae:Pensioenfonds (___% bydraevlak):_________
4.2.3Die tentmaker se netto vergoeding sal maandeliks voor of op die 25ste van elke maand deur middel van ’n direkte bank oordragstelsel oorbetaal word.
Die diensbonus is ingesluit in die bruto jaarlikse TKVI-pakket en word volgens die ooreenkoms tussen die werkgewer en tentmaker maandeliks (1/12) of jaarliks of aan die einde van die maand waarin die tentmaker verjaar, of soos anders ooreengekom, uitbetaal.
4.4.1Die tentmaker is geregtig op twee-en-veertig (42) kalenderdae jaarlikse verlof teen volle betaling vir elke voltooide twaalf (12) maande tydperk, soos bepaal in die Kerkorde (2015 – soos gewysig) en soos verder omskryf in die personeelbeleid. Die verlof word pro-rata bereken ooreenkomstig die werksdae gewerk.
4.4.2Op enige stadium mag slegs 21 kalenderdae opgehoop word, waarna alle verdere opgehoopte verlof sal verval.
Die tentmaker is geregtig op een honderd-en-twintig (120) kalenderdae siekverlof in elke siklus van drie (3) jaar soos bepaal in die Kerkorde (2015, Reglement 16 – soos gewysig) en soos verder omskryf in die personeelbeleid. Die siekteverlof word pro-rata bereken ooreenkomstig die werksdae gewerk.
Vanweë die aard van die tentmaker se pos (deeltyds) is vaste diensure nie moontlik nie. ’n Minimum van ____ werksure per week word op ´n skiktyd grondslag veronderstel. Die spesifieke ure/dae waartydens die tentmaker diens moet lewer sal vooraf deur die partye ooreengekom word. Die werksure/werksdae moet so gereël word dat alle pligte van die pos nagekom word en by die gemeente se roetines inpas. Daar sal van tyd tot tyd van die tentmaker verwag word om pligte buite sy normale werksure te verrig. Vergoeding vir werk buite normale kantoorure en oor naweke word geag ingesluit te wees by die tentmaker se TKVI-pakket.
Die tentmaker is daarop geregtig om sy tyd so te reël dat hy een af-dag per week en een af-naweek per kwartaal van sy normale pligte verskoon word (Vrydag 13h00 - Sondag 24h00).
Lidmaatskap van die Predikante Pensioenfonds van die NG Kerk is verpligtend, tensy tentmaker bewys kan indien dat hy reeds by ’n ander wetlik goedgekeurde pensioenfonds ingeskakel is (dit sluit vrywillige annuïteitsfondse uit). Die tentmaker word deur die reëls van genoemde Fonds gebind. Die werkgewerbydrae, op die ooreengekome bydraevlak, vorm deel van die tentmaker se TKVI-pakket. Die lidbydrae word maandeliks van die tentmaker se salaris verhaal.
Lidmaatskap van ’n mediese skema, soos goedgekeur deur die werkgewer, is verpligtend. In geval waar die tentmaker se gade oor ’n mediese skema beskik, is lidmaatskap egter nie verpligtend nie. Die bydrae wat die werkgewer betaal aan die mediese skema vorm deel van die tentmaker se TKVI-pakket. Die lidbydrae word van die tentmaker se salaris verhaal.
Die tentmaker sal onderworpe wees aan die dissiplinêre en griewe prosedure soos vervat in die Kerkorde, Bepalinge en Reglemente, asook die personeelbeleid van die gemeente.
Daar word van die tentmaker verwag om ter uitvoering van sy gemeentelike pligte voorsiening te maak vir geskikte vervoer. ’n Motor- en reistoelae ter vergoeding van die vaste- en lopende koste van die voertuig, gebaseer op die riglyne van die Algemene Taakspan Fondse en Bates (ATFB) van die Algemene Sinode, is ingesluit in die maandeliks TKVI-pakket. Vir die tentmaker word die toelae, nes ander byvoordele, pro-rata ooreenkomstig die omvang van die werksure, bereken.
Dit is die gemeente se beleid om gratis huisvesting aan predikante te voorsien of om ’n behuisingsubsidie te betaal wat die tentmaker in staat behoort te stel om sy eie huisvesting te bekom.
4.12.1Indien die gemeente gratis huisvesting aan die tentmaker voorsien is die werkgewer verantwoordelik vir alle redelike instandhoudingskoste van die geboue, munisipale belasting en -dienste en instandhouding van die tuin. Sodanige uitgawes sal direk deur die werkgewer betaal word of aan die tentmaker terugbetaal word by voorlegging van behoorlike stawende bewysstukke. Die tentmaker sal toesien dat die uitgawes redelik en nie buitensporig is nie.
Die gratis huisvesting en terugbetaling van gemelde uitgawes is addisioneel tot en vorm nie deel van die jaarlikse TKVI-pakket nie.
4.12.2Indien die tentmaker sy eie behuising voorsien betaal die werkgewer ’n behuisingsubsidie aan die tentmaker, bereken volgens die gemeente se behuisingsbeleid.
Die behuisingsubsidie, pro-rata bereken, vorm deel en is ingesluit in die tentmaker se maandeliks TKVI-pakket.
4.13Telefoon-, Selfoon- en Internetuitgawes
Dit word van die tentmaker verwag om in die uitvoering van sy gemeentelike pligte te alle tye maklik bereikbaar te wees. Die tentmaker sal verantwoordelik wees om self te reël vir sy eie telefoon-, selfoon- en internetkontrakte. Die uitgawes wat die tentmaker aangaan vir gemeentelike doeleindes en ter uitvoering van sy pligte sal deur die werkgewer aan die tentmaker terugbetaal word by voorlegging van behoorlike stawende bewysstukke en na aftrekking van uitgawes aangegaan vir privaatdoeleindes.
Die terugbetaling van gemelde uitgawes is addisioneel tot en vorm nie deel van die jaarlikse TKVI-pakket nie.
4.14Geestelike Boeke en Literatuur
Die uitgawes wat die tentmaker aangaan vir die aankoop van geestelike boeke en literatuur vir gemeentelike doeleindes en ter uitvoering van sy pligte sal deur die werkgewer aan die tentmaker terugbetaal word by voorlegging van behoorlike stawende bewysstukke. Die maksimum toegelate bedrag sal van tyd tot tyd deur die werkgewer vasgestel word.
5.1Enige wysiging of verandering aan hierdie ooreenkoms sal alleen geldig wees as beide partye daartoe skriftelik ingestem het en sodanige wysiging of veranderings deur beide partye geteken is.
6.1Die tentmaker bevestig dat alle dokumente, inligting en getuigskrifte aan die werkgewer voorgelê ter ondersteuning van sy aansoek vir werk, eg is en stem toe dat as bewys sou word dat dit vals is, die werkgewer geregtig sal wees om sy dienste onmiddellik te beëindig.
7.1By ondertekening van hierdie ooreenkoms verklaar die tentmaker dat hy vertroud is met die inhoud van die personeelbeleid, hierdie ooreenkoms, asook sy posbeskrywing en dit aanvaar as bindend en inbegryp is by hierdie ooreenkoms.
8.1By die aangaan van ’n diensooreenkoms met ’n tentmaker, bepaal die kerkraad sy voorwaardes vir die tentmaker se diens aan die ander werkgewer(s).
8.2Die aangaan van alle toekomstige diensooreenkomste met ander werkgewers, moet vooraf deur die kerkraad goedgekeur word.
9.BEËINDIGING VAN DIE OOREENKOMS
9.1Een (1) maand wedersydse skriftelike kennisgewing word vereis vir die beëindiging van hierdie ooreenkoms onderworpe aan betrokke kerkordelike bepalinge en ander besluite.
Geteken te ______________________________________ op hierdie _________ dag van _______________________.